**JAVNI NATJEČAJ ZA DODJELU STIPENDIJA ZAKLADE „SRCE GRADA OSIJEKA“ ZA AKADEMSKU GODINU 2019./2020.**

Zaklada Srce Grada Osijeka raspisala je dana **28.10.2019. Javni natječaj za dodjelu 30 stipendija studentima koji su redovno upisali akademsku godinu 2019./2020.** Stipendija nosi naziv Stipendija Zaklade "Srce grada Osijeka".

**Raspoloživi iznos sredstava Zaklade po ovom javnom natječaju je 540.000,00 kuna.**

**Ukupna vrijednost pojedinačne stipendije po ovom Javnom natječaju iznosi 18.000,00 kn. Stipendija se dodjeljuje na sljedeći način:**

* **1.000,00 kn mjesečno u razdoblju od listopada 2019. do rujna 2020.**
* **3.000,00 kn jednokratno u listopadu 2020. ukoliko je ispunjen uvjet redovnog upisa u višu akademsku godinu ili obrane završnog rada na završnoj godini i**
* **3.000,00 kn jednokratno u listopadu 2020. ukoliko je ispunjen uvjet položenih svih ispita za akademsku godinu 2019./2020.**

**Osim novčane pomoći, Zaklada se korisniku stipendije pokušati:**

* **osigurati mentora – prijatelja Zaklade na osječkim fakultetima za pomoć u dodatnom stručnom i znanstvenom radu te**
* **osigurati suradnju sa donatorima Zaklade kroz praktično usavršavanje stipendista.**

Pravo na stipendiju mogu ostvariti:

* redovni studenti i studentice Sveučilišta J.J.Strossmayera u Osijeku te redovni studenti i studentice koji studiraju izvan grada Osijeka studijski program kojeg nema u programu studiranja na Sveučilištu J.J. Strossmayera Osijek
* da su državljani Republike Hrvatske s neprekidnim prijavljenim prebivalištem na području Grada Osijeka u trajanju od najmanje 2 godine neposredno do dana podnošenja prijave na javni natječaj
* da prosječni mjesečni prihod ostvaren u prethodnoj kalendarskoj godini po članu zajedničkog kućanstva obitelji ne prelazi iznos od 2.000,00 kuna i da prosječni mjesečni prihod po članu zajedničkog kućanstva obitelji ili djeteta iz te obitelji u zadnja tri mjeseca prije podnošenja prijave za stipendiju ne prelazi iznos od 2.000,00 kuna
* da su upisani u akademsku godinu bez ponavljanja godine
* i da nisu korisnici neke druge stipendije, ili slične novčane potpore iz nekog drugog izvora.

**Zaklada traži izvrsne, motivirane studente sa željom za uspjehom, koji će redovito izvršavati sve obveze tijekom studiranja i uredno izvršavati studijske obveze, prihvaćati obaveze aktivnog sudjelovanja po pozivu Zaklade u minimalno dvije aktivnosti Zaklade tijekom akademske godine 2019./2020. i svojim znanjem i iskustvima doprinositi realizaciji ideja, svrhe i ciljeva Zaklade. Korisnik stipendije će imati obvezu i prihvatiti mogućnost odrađivanja praktičnog usavršavanja u trajanju minimalno 80 sati kod poslodavaca koji budu iskazali interes za suradnju sa Zakladom kao i obvezu povrata isplaćene stipendije zbog neopravdano ne položenih minimalno 20% ispita sa upisane akademske godine 2019./2020**.

**Prijave na natječaj dostavljaju se zaključno do 26. studenoga 2019. Prijava na natječaj podnosi se na obrascu koji se može preuzeti na internetskoj stranici Zaklade** [**www.srcegradaosijeka.hr**](http://www.srcegradaosijeka.hr)**.**

Nudimo:

* stipendiju u ukupnoj vrijednosti 18.000,00 kn godišnje,
* mogućnost osiguranja mentora – prijatelje Zaklade na osječkim fakultetima za pomoć u dodatnom stručnom i znanstvenom radu,
* mogućnost suradnje sa donatorima Zaklade kroz praktično usavršavanje stipendista.

Tražimo:

* redovne studente i studentice Sveučilišta J.J.Strossmayera u Osijeku te redovne studente i studentice koji studiraju izvan grada Osijeka studijski program kojeg nema u programu studiranja na Sveučilištu J.J. Strossmayera Osijek,
* da su državljani Republike Hrvatske s neprekidnim prijavljenim prebivalištem na području Grada Osijeka u trajanju od najmanje 2 godine neposredno do dana podnošenja prijave na javni natječaj,
* da prosječni mjesečni prihod ostvaren u prethodnoj kalendarskoj godini po članu zajedničkog kućanstva obitelji ne prelazi iznos od 2.000,00 kuna i da prosječni mjesečni prihod po članu zajedničkog kućanstva obitelji ili djeteta iz te obitelji u zadnja tri mjeseca prije podnošenja prijave za stipendiju ne prelazi iznos od 2.000,00 kuna,
* da su upisani u akademsku godinu bez ponavljanja godine,
* izvrsnost,
* uspjeh,
* motiviranost,
* želju za uspjehom,
* redovito izvršavanje svih obveza tijekom studiranja i uredno izvršavanje studijske obveze,
* prihvaćanje obaveze aktivnog sudjelovanja  po pozivu Zaklade u minimalno dvije aktivnosti Zaklade tijekom akademske godine 2019./2020. i svojim znanjem i iskustvima doprinositi realizaciji ideja, svrhe i ciljeva Zaklade,
* prihvaćanje obaveze odrađivanja ponuđenog praktičnog usavršavanja u trajanju minimalno 80 sati,
* prihvaćanje obaveze povrata isplaćene stipendije zbog neopravdano ne položenih minimalno 20% ispita sa upisane akademske godine 2019./2020.

**ZAKLADA „SRCE GRADA OSIJEKA“**

**Osnivač Zaklade je Grad Osijek, Franje Kuhača 9, i to Odlukom o osnivanju Zaklade "Srce grada Osijeka" Gradskog vijeća Grada od 12. veljače 2015. Zaklada je osnovana s svrhom pomoći obiteljima slabijeg imovinskog stanja i djeci iz tih obitelji, obitelji slabijeg imovinskog stanja samohranih roditelja i djece iz tih obitelji kao i djeci bez roditelja i djeci bez roditeljske skrbi. Najveći podupiratelj i pokrovitelj Zaklade je Grad Osijek jer upravo je cilj Zaklade pružiti potporu mladim darovitim ljudima u njihovom školovanju za koje njihove obitelji nemaju dovoljno materijalnih sredstava.**

**Ako si najbolja/najbolji – ne propusti priliku!**